Koronavirusas smogė šalies sportui – visos įmanomos sporto varžybos atidėtos, renginiai nukelti keliems mėnesiams į priekį. Sporto fotografas Alfredas Pliadis karantino metu nutarė prisėsti prie savo nuotraukų archyvų ir surado kadaise nupirktus senus kitų fotografų negatyvus. Juose yra pagauti Vilniaus ir šalies sporto įvykiai, vykę 1958-1964 metais.

„Tai tikrai unikalūs sporto kadrai ir, manau, geresnės progos jais pasidalinti su visais negreit sulauksime. Kartu tai gera proga praskiesti liūdnų žinių srovelę įspūdinga archyvine istorija“, – teigė jau 50 metų su fotoaparatu nesiskiriantis foto maestro Alfredas Pliadis.

Tai jau antroji fotografijų dalis, kuriuose pagauti Lietuvos sporto įvykiai ir garsūs tuometiniais sportininkai bei sporto žmonės.