Daugelyje pasaulio valstybių paskelbtas karantinas įkvėpė nemažai menininkų. Tarp jų – ir italas AleXsandro Palombo (46 m.). Milane gyvenantis, socialines temas savo darbuose dažnai paliečiantis kūrėjas nutarė savaip prisidėti prie „#STAYHOME“ (liet. lik namuose) iniciatyvos. Jis nupiešė legendinio animacinio serialo „Simpsonai“ veikėjus. Tokiu pačiu piešybos stiliumi vyras atvaizdavo ir britų bei ispanų karališkosios šeimos narius: princą Harry ir jo žmoną Meghan Markle, Jungtinės Karalystės karalienę Elizabeth II, Ispanijos karalienę Letizią ir kitus. Taip pat skaitykite: Paskutinis princo Harry ir Meghan Markle pamojavimas – išprašytas karalienės, bet itin stilingas Meghan Markle ir Harry sugrįš į Vindzoro rūmus Karališkosios šeimos skandalai: nuo Velso princo meilužės iki Harry šėlionių Italo piešiniuose nepamiršti liko ir kito garsaus animacinio serialo „Šeimos bičas“ herojai. Visi menininko personažai dėvi kaukes, rankose jie laiko plakatus, kuriuose parašyta: „Lik namuose, apsaugok vyresniuosius“ arba „Niekas neturi imuniteto koronavirusui“.